અલંગ કિલ્લો

અલંગ કિલ્લો (જે અલંગડ અથવા અલંગ તરીકે પણ ઓળખાય છે) પશ્ચિમ ઘાટની કળસુબાઇ પર્વતમાળામાં આવેલો કિલ્લો છે. અલંગ કિલ્લો, મદનગડ કિલ્લો અને કુલંગ કિલ્લો અને તેને જોડતો માર્ગ અલંગ-મદન-કુલંગ તરીકે ઓળખાય છે. અલંગ કિલ્લો આ પ્રદેશનો સૌથી વધુ મુશ્કેલ સ્થળોમાંનું એક માનવામાં આવે છે. મહારાષ્ટ્ર સરકારની સંસ્કૃતિ વિભાગની વેબસાઈટ પ્રમાણે, "અલંગ-મદન-કુલંગ ખાસ કરીને તેના પ્રવાસમાં આવતા જળમાર્ગ અને ગાઢ જંગલોના કારણે મહારાષ્ટ્રના સૌથી પડકારરૂપ પ્રવાસ સ્થાન પૈકીનું એક છે." આ માર્ગ અનુભવી પર્વતારોહકો માટે યોગ્ય છે. જ્યારે ભારે સ્થાનિક વરસાદ અને નબળી રીતે ચિહ્નિત માર્ગોને કારણે કિલ્લાઓ સુધી પહોંચવું મુશ્કેલ છે. આ સ્થળ એક લોકપ્રિય પર્યટન સ્થળ છે.

આ કિલ્લો એક વિશાળ કુદરતી ઉચ્ચપ્રદેશ પર આવેલો છે. કિલ્લાની અંદર બે ગુફાઓ, એક નાનું મંદિર અને ૧૧ પાણીના કુંડ છે . બે ગુફાઓમાં ૪૦ લોકોનો સમાવેશ થઇ શકે છે. ઐતિહાસિક ઇમારતોના અવશેષો સમગ્ર કિલ્લામાં ફેલાયેલા છે. કિલ્લાની પૂર્વમાં કલસુબાઈ, ઔંધ કિલ્લો, પટ્ટા અને બિતનગડ; ઉત્તરમાં હરિહર, ત્રિંબકગડ, અને અંજનેરી, અને દક્ષિણમાં, હરિશ્ચંદ્રગડ, આજોબાગડ, ખુટ્ટા અને રતનગડ આવેલા છે.

આ માર્ગ દૂર આવેલો હોવાથી અનુભવી પ્રવાસીઓને પણ પૂરતા પ્રમાણમાં ખોરાક અને પાણી લઇ જવાની સલાહ આપવામાં આવે છે.

 માર્ગ 
અલંગ જવા માટે અંબેવાડી ગામથી જઇ શકાય છે. જ્યારે કસારા અથવા ઇગતપુરી ટ્રેન અથવા બસ દ્વારા પહોંચી શકાય છે. ગોટીથી અંબેવાડી ૩૨ કિમીના અંતરે આવેલું છે, જે બસ વડે ત્રણ કલાકનો સમય લે છે. અંબેવાડીથી અલંગ, મદન અને કુલંગ જોઈ શકાય છે.

અલંગ કિલા પર જવા માટે ઘાટઘરથી ગોટી-ભંડારદારા જઇ શકાય છે. ત્રીજી ગુફા પર ૨.૫ કલાકમાં ભંડારદારા ઉદડવાડેથી જઇ શકાય છે. તે એક ઉચ્ચપ્રદેશ સુધી લઇ જાય છે અને બીજા માર્ગ સાથે જોડાય છે.

 છબીઓ 

 સંદર્ભ 

શ્રેણી:મહારાષ્ટ્રના કિલ્લાઓ
શ્રેણી:નાસિક જિલ્લો